ZULAIKA PORTILLO (EH Bildu, 2016-06-09):
Eskerrik asko, mahaiburu anderea, eta egun on guztioi.
Aurreko bozeramaileek esan duten bezala, gaur eztabaidatzen ari garen ekimenak dakarren helburuari buruz, gutxienez beste bi aldiz hitz egin dugu osoko bilkuretan. Eta bi aldi horietan aldarrikapen nagusia onartua izan da, enplegu-zentro berezien errolda sortzea, alegia.
Jada bi urte pasa dira, ekimen hau onartu zenetik, baina oraindik ez da bete. Toña jaunak azken interpelazioan erantzun zuen enplegu-zentro berezien errolda sortzeko dekretua egiteko prozesua abian dagoela...
...Toña jaunak azken interpelazioan erantzun zuen enplegu-zentro berezien errolda sortzeko dekretua egiteko prozesua abian dagoela, jada dibertsitate funtzionala lantzen duten eragile ezberdinen ekarpen fasean daudela. Beraz, espero dugu behingoz errolda hori sortzea.
Dibertsitate funtzionala duten pertsonek zailtasun handiak dituzte enplegu bat aurkitzeko, horregatik uste dugu Lanbidetik ahal diren neurri guztiak abian jarri behar dira, dauden aukera guztiak hausnartu eta pertsona bakoitzaren ezaugarriak kontuan hartuz, aukera egokiena aukeratuz.
EH Bilduk enplegu arruntera bideratzeko neurriak lehenetsi behar direla uste du, baina jakin badakigu aniztasun funtzionalaren arloa oso konplexua dela, mota eta gradu desberdinak daudela eta denontzat aukera berdina ez dela egokiena, ibilbide pertsonalizatuak beharrezkoak dira.
Atzo horren inguruan ere eztabaidatu genuen Enplegu Batzordean EH Bilduren ekimenez. Eta enplegu-zentro bereziak enplegu babestuaren barruan dagoen modalitatea bat da, gehienetan ekonomia sozialaren entitateak, pertsonak sistemaren erdigunean jartzen dituzten entitateak. Jakin badakigu mota horretako proiektuak abian jartzea zer-nolako zailtasunak sortzen dituzten, batez ere iniziatiba sozialean oinarritzen direnak, pertsonak eta helburu sozialak kapitalaren gainetik jartzen dituztenak, pertsonen duintasunengatik arduratzen direnak.
Eta kontu hau ere garrantzitsua da, zeren eta ezagutu ditugu kasuak non langileak esklabutzatik hurbil dauden, kobratu dituzten soldatengatik ere, eta hau beti salatu beharreko kontu bat da. Are gehiago enplegu-zentro berezi horiek Administraziotik diru-laguntza jaso izan baditu horrelako enplegua mantentzeko. Baina kontu horiek salbuetsita, uste dugu Lanbidetik horrelako proiektuei ere laguntza eta bultzada eman behar zaiela eta ez behin eta berriro egiten ari den bezala oztopoak jarri.
Toña jauna gai honi buruz interpelatua izan zenean hurrengoa esan zuen: "Entitate hauek merkatuan aritzeko ez dela beharrezkoa erroldatuta egotea". Beraz, beraren hitzetik ulertzen dut edo espero dut sortzen diren proiektu berriei Administraziotik ez zaizkiela trabarik jarriko, adibidez, gainontzeko enplegu zentroei bereziek bezala Lanbidetik entitate hauei enplegua mantentzeko dauden diru-laguntzak eskatzerakoan. Edo adibidez, lizitazio publikoan, entitate hauei erreserbatzen diren kuotengatik ba gainontzeko aukera berdinekin aurkezteko eskubidea izateko. Beraz, horrekin lasaiago gelditzen gara.
Eta bueno ematen du gaur ere enplegu-zentro berezien errolda sortzearen eskaera aho-batez aterako dela edo behintzat bueno ba gehiengo batekin aterako dela. Espero dugu behingoz Jaurlaritzak dekretua sortzeko prozesuarekin lehenbailehen bukatzea eta errolda abian jartzea, ba dibertsitate funtzionala duten pertsonak enplegu bat izateko bideratzen diren neurri guztiak era integral batean egitea posiblea izateko.
Besterik gabe. Eskerrik asko.